22-10-2018 14:25:44 | Իտալիա | Մամլո հաղորդագրություն
Այս մեծագույն իղձով, որը նպատակն է քրիստոնեական կյանքի, մեր ժողովրդի զավակները որտեղ և ապրեցին՝ կառուցեցին իրենց եկեղեցիները, որ ապրեն աստվածային սրբության ու օրհնության մեջ և անխախտ
հավատարմությամբ՝ առաքելահաստատ մեր Եկեղեցուն ու աստվածակառույց Սուրբ Էջմիածնին: Հավատքի և եկեղեցասիրության այս վկայությունը վառ կերպով բերում եք նաև դուք, սիրելիներ, Իտալիայում ապրող հայորդիներդ: Ձեր բարեպաշտությունը, հավատարմությունը քրիստոնեական մեր ինքնությանն ու արժեքներին, հիմքն են այս օրհնյալ երկրում ձեր հանդեպ հարգանքի ու վստահության և ձեր հաջողությունների, որովհետև Աստված բարիք է պարգևում խոնարհ սրտով և մաքուր հոգով Իր շնորհները ընդունողներին:
Հայոց Հայրապետը նաև իր գնահատանքն ու օրհնությունը բերեց համայնքի բոլոր անդամներին` հորդորելով, որ իրենց զավակներին ուսուցանեն լինել աշակերտներ Սուրբ Ավետարանի, աշակերտներ մեր Տիրոջ առաքյալների ու մեր սուրբ հայրերի, որոնք վկայեցին հավատարմությունը Քրիստոսին և իրենց կյանքը նվիրեցին վասն
հավատո և վասն հայրենյաց: